El Grup Parlem Telecom segueix en fase d’expansió i duplica la facturació proforma anual assolint els millors resultats històrics el 2021; un any marcat per la sortida al mercat borsari BME Growth a finals del mes de juny. En concret, s’han aconseguit el 2021 uns ingressos de 36,7M€, que representen un increment del 95% respecte els obtinguts l’any 2020 (18,8 M€) i tripliquen els del 2019 (10,9 M€). Aquestes bones dades reforcen l’aposta de Parlem per un creixement pausat i sòlid al BME Growth, on les accions tenen un valor de 5,8€ i la capitalització és de 100M€.\nDurant el 2021, Parlem Telecom ha deixat de ser una operadora de telecomunicacions per esdevenir un grup de telecomunicacions amb capacitat d’aglutinar sota el seu paraigües diverses empreses. En aquest sentit, s’han adquirit les companyies de telecomunicacions Octel i Bucle (València), Tecno-so (Taradell) i Sonnet (Hostalets de Balenyà), així com la companyia de serveis informàtics per a empreses Infoself (Girona).\nA més, s’ha llançat Aproop Telecom, una nova operadora ideada pel mercat valencià. Tots aquests moviments de caire local, als quals cal afegir l’obertura de botigues físiques exclusives de Parlem Telecom a diverses comarques (actualment, ja n’hi ha 19 que estan operatives), han reforçat encara més el Grup als territoris catalanoparlants i ofereixen bones perspectives de creixement per als propers exercicis. Alhora, Infoself ha estat homologada per Red.es per tramitar subvencions del programa Kit Digital (Fons europeus Next Generation) per donar suport a les empreses en els processos de digitalització, ciberseguretat i servei al núvol.\nEl creixement del Grup Parlem Telecom el 2021 es fa palès en el seu bon ritme de captació de clients, ja que s’han arribat a les 153.000 línies actives, el que suposa un augment del 85% respecte el 2021 (83.000 línies actives). L’atenció als usuaris, que busca ser personalitzada i propera, segueix sent un altre dels punts forts del Grup, que té un churn rate (taxa de cancel·lació que medeix el percentatge de clients que deixen de fer servir els serveis que ofereix una empresa en un període determinat) molt per sota de la mitjana del mercat de telecomunicacions. En concret, el churn de Parlem Telecom del 2021 va ser d’un 0’94%, el que representa una millora considerable respecte l’1’79% del 2020.\n► Descobreix altres novetats de Parlem al nostre blog.


Aaron Beck - Viquipèdia, l'enciclopèdia lliure\n18 juliol 1921 (99 anys)\nPsiquiatre, professor d'universitat i psicòleg\n(2011) Edward J. Sachar Award (en)\n(2011) Prince Mahidol Award (en)\n(2010) Bell of Hope Award (en)\n(2007) Robert J. and Claire Pasarow Foundation Award for Distinguished Contributions to Neuropsychiatric Research (en)\n(2006) Strecker Award (en)\n(2006, 2006) Premi Lasker-DeBakey a la Investigació Mèdica Clínica\n(2003) Sarnat Prize (en)\n(2001) Premi Heinz\n(1999) Joseph Zubin Award\n(1992) James McKeen Cattell Fellow Award (en)\nAaron Beck (Providence, 18 de juliol de 1921) és una psiquiatre estatunidenc i professor emèrit del departament de psiquiatria de la Universitat de Pennsilvània. Se'l considera el pare de la teràpia cognitiva, i les seves teories pioneres són utilitzades en el tractament de la depressió clínica.\nAaron Beck va néixer en Providence, Rhode Island, el 18 de juliol de 1921, sent el més petit dels seus tres germans. Els pares de Beck eren immigrants jueus. El naixement de Beck es va veure seguit per la mort de la seva germana com a conseqüència d'una epidèmia de grip. Després de la mort de la seva germana, la mare de Beck es va sumir en una profunda depressió; aquesta depressió va desaparèixer amb el naixement de Beck. Beck considera que va ser aquí on es va arrelar la seva necessitat de control. Beck se sentia estúpid i incompetent després de patir una malaltia greu causada per una infecció en un braç trencat. No obstant això, Beck va aprendre com afrontar cognitivament les seves pors i problemes, això va ser el que va inspirar en anys posteriors la seva teoria i les seves teràpies.\nBeck va anar a la Universitat de Brown on va graduar-se cum laude el 1942. En aquesta universitat va ser triat membre de la Societat Phi Beta Kappa (la societat de graduats més prestigiosa per a graduacions de més de quatre anys), va ser editor associat del diari Brown Daily Herald, i va rebre el Francis Wayland Scholarship, el Premi d'Excel·lència en Oratòria de William Gaston i el Premi d'Assaig de Philo Sherman Bennett.\nBeck ingrés a l'Escola de Medicina de Yale i es va graduar el 1946 en psicoanàlisi.\nA principis dels anys 1960 quan era psiquiatre a la Universitat de Pennsilvània, va desenvolupar la teràpia cognitiva. A causa del seu instint científic i investigador, va intentar posar a prova algunes hipòtesis sobre els conceptes psicoanalítics implicats en la depressió, dissenyant i portant a terme diferents experiments. Tot i que esperava validar gran part dels preceptes fonamentals del psicoanàlisi, es va sorprendre en trobar just el contrari.\nAquestes investigacions van portar a començar a buscar altres formes de conceptualitzar i explicar la depressió. Treballant amb pacients depressius, es va adonar que aquests pacients es caracteritzaven per experimentar pensaments negatius que envaïen les seves ments d'una forma espontània. Denominar a aquestes cognicionspensaments negatius, i va descobrir que pel seu contingut es podien classificar en tres categories: les que feien referència a si mateixos, les que feien referència al món i finalment les referides al futur. Va començar a ajudar els seus pacients a identificar i avaluar aquests pensaments i va trobar que fent això, els pacients eren capaços d'avaluar de forma més realista, el que conduïa a què es sentissin millor i es comportessin d'una manera més funcional.\nDes d'aleshores, el Dr Beck i els seus col·laboradors disseminats per tot el món, han investigat l'eficàcia d'aquesta forma de la teràpia cognitiva per tractar un ampli ventall de trastorns, incloent la depressió, ansietat, trastorns de personalitat. Actualment se segueix investigant amb una gran quantitat de trastorns, com l'esquizofrènia o el dolor crònic des d'una perspectiva cognitiva.\nA través d'una acurada investigació i innovadors mètodes terapèutics, va ser pioner en una teràpia que ha estat extensament provada en més de 400 assaigs clínics i ha demostrat ser eficaç per a una àmplia varietat de trastorns com la depressió, ansietat, pànic, abús de substàncies i trastorns de la personalitat. Una sèrie d'investigacions s'estan realitzant actualment per avaluar la seva eficàcia com a tractament primari o coadjuvant per l'esquizofrènia, el trastorn bipolar, la depressió d'hospitalització, el dolor crònic, estrès posttraumàtic, trastorn obsessivocompulsiu i problemes de relació, entre d'altres. La Teràpia Cognitiva (TC), així com teràpia cognitivoconductual (TCC) s'han adaptat per a diverses poblacions de nens en edat preescolar fins de gent gran, i es fa servir en individus, parelles, família, i formats de grup.\nSegons l'Associació Americana de Psicologia, és un dels cinc psicoterapeutes més influents de tots els temps. És l'únic psiquiatre que ha publicat articles tant en l'Associació Americana de Psiquiatria com l'Associació Americana de Psicologia (Ambdues anomenades també "APA", la qual cosa pot confondre en usar les sigles). De fet, ha rebut premis i honors d'associacions mèdiques, psiquiàtriques i psicològiques.\nEl 2006 va rebre el Premi d'Investigació Clínica de Lasker.\nBeck està casat i té quatre fills: Roy, Judy, Donen i Alice, i té vuit néts. La seva filla, la Dr Judith Beck, és psicòloga i s'ha especialitzat en Teràpia Cognitiva, sent un dels seus principals successors dins del camp d'estudi obert per ell.\nTeràpia cognitiva de la depressió\nTeràpia cognitiva per als trastorns de personalitat\nPresoners de l'Odi: Les bases de la ira, l'hostilitat i la violència\nAmb l'amor no n'hi ha prou: Com superar malentesos, resoldre conflictes i enfrontar-se als problemes de parella\nTeràpia Cognitiva de les Drogodependències\nEl Trastorn bipolar: Una aproximació des de la teràpia cognitiva\nInventari de Depressió de Beck\nEsquizofrènia, teoria cognitiva, investigació i teràpia. Ed Paidos, juny de 2010 (obre noves perspectives en el tractament de l'esquizofrènia)\nCentre de Psicologia AARON BECK (Espanya)\nConvenció 108 de l'APA\nConvenció 111 de l'APA\nExposició dels fonaments de la teràpia cognitiva, (en anglès)\nObtingut de «https://ca.wikipedia.org/w/index.php?title=Aaron_Beck&oldid=25996237»\nAlumnes de l'Escola de Medicina de Yale\nLa pàgina va ser modificada per darrera vegada el 13 gen 2021 a les 07:38.


L'Avaluacio en segona convocatoria permet presentar-se a totes les proves d'avaluació que s'han desenvolupat durant el curs. En segona convocatòria es realitzarà però una única prova de tipus test que abarcarà tot el temari, una prova de desenvolupament i les dues proves pràctiques. Aquestes últimes seran una modificació de les pràctiques lliurades en primera convocatòria.\nLes proves de desenvolupament i tipus test es faran el dia especificat per la ETSE per a aquesta assignatura. Les proves pràctiques es lliuraran pel moodle tambe el mateix dia de l'examen i les proves orals lligades a les proves practiques durant la setmana seguent al dia de l'examen de segona convocatoria.\nLes proves d'avaluació estaran formades per tres blocs: Proves de desenvolupament, Prova tipus test i Proves pràctiques + entrevista oral. L'alumne pot, al seu criteri, presentar-se a qualsevol d'aquestes parts la nota que constarà i s'usarà serà la darrera a la que s'hagi presentat.


KREAS | Visita guiada dels alumnes de KREAS a Olot Meats - KREAS\nVisita guiada dels alumnes de KREAS a Olot Meats\nEls alumnes de KREAS, que cursen el Certificat de Professionalitat en Operacions auxiliars de la indústria alimentària en modalitat dual, han visitat avui l’escorxador de la Garrotxa Olot Meats, una empresa de referència de tot l’Estat espanyol.\nL’alumnat que ha visitat les instal·lacions pertany a la primera promoció a les comarques gironines del programa pilot “Aprenent i Treballant” del Servei d’Ocupació de Catalunya, en el qual participa l’empresa NOEL Alimentària, la Fundació KREAS i la Federació Catalana d’Indústries de la Carn (FECIC). Els 16 alumnes que formen part d’aquest programa pioner en formació dual estan cursant diferents matèries vinculades a la preparació de matèries primeres, a l’envasat i empaquetat, a la manipulació de càrregues i a les operacions bàsiques de processos de productes alimentaris, entre d’altres. La formació a l’aula teòrica de KREAS es complementa amb formació pràctica dins la pròpia empresa NOEL. Tots els alumnes estan contractats per l’empresa en modalitat de formació i aprenentatge.\nEl centre que han visitat, “Olot Meats” , està participat per Càrniques Celrà i el grup Noel Alimentària, i està especialitzat en el sector porcí. Compta amb un túnel de refrigeració per a 2000 porcs i amb una cambra d’estabilització – entre 0º i 2º- per a 6000 porcs. També disposa de sistemes de producció altament robotitzats que minimitzen la contaminació durant el procés específic de sacrifici dels animals. Actualment, ocupa uns 200 treballadors i preveu seguir creixent.\nalumnescertificat professionalitatCFGSformació professionalOlot Meats\nSegona edició de formació dual entre la Fundació KREAS i el Grup Alimentari de GuissonaLa Indústria càrnia es consolida com a quart sector industrial


Benvolgut Diari de Balears, els vull felicitar pel magnífic article propi d'un diari sensacionalista.\nFins ara, sempre he volgut pensar que el periodisme que feia el Diari de Balears era seriós. Però no, veig que es dedica a intentar vendre més diaris aprofitant un assassinat brutal. Des que es va saber dels fets, el Diari de Balears no ha deixat d'escriure titulars especteculars i articles en els quals sembla que l'autor gaudeixi dels fets que narra.\nNo crec que un diari hagi de narrar subjectivament uns fets tan brutals. La missió d'un diari és d'informar, no d'intentar que el lector sàpiga fins al darrer detall com una persona va sofrir. Després de llegir aquest darrer article, en el qual s'insisteix una i una altra vegada en el sofriment de la persona, m'he decidit a escriure i criticar. Ja sé que no serveix de res, però com que se m'ofereix la possibilitat de fer"ho, l'aprofit, en un intent que acabi l'orgia periodística de l'autor.\nRafel Pons. Palma


Cronologia - UPC Universitat Politècnica de Catalunya\nEl Consell de Govern aprova l'1 d'abril de 2020 el canvi de nom de l'Escola Superior d'Agricultura de Barcelona (ESAB) que passa a denominar-se Escola d'Enginyeria Agroalimentària i de Biosistemes de Barcelona (EEABB). Prèviament, el 24 de gener la Junta d'Escola havia pres aquesta decisió per unanimitat.\nS'incorpora la perspectiva de gènere als estudis de la UPC com una competència transversal per acord del Consell de Govern de l'1 d'abril. La UPC és una de les primeres universitats de l'estat en fer aquest pas.\nEl 18 de març, el rector Francesc Torres supen l'activitat acadèmica per la pandèmia de la COVID-19, seguint les instruccions de les autoritats sanitàries. La represa de l'activitat no començarà fins el 18 de maig amb el procés de desescalada.\nLa Facultat de Nàutica de Barcelona (FNB) celebra el seus 250 anys d'història formant professionals del mar. Els seus orígens es remunten a l'any 1769, nou anys després que es constituís la Junta de Comerç, amb la creació de l'Escola de Nàutica de Barcelona, l'FNB és la més antiga de l'Estat en la seva especialitat.\nEl Laboratori d’Urbanisme de Barcelona (LUB) de la UPC celebra 50 anys de la seva fundació. Aquest espai de recerca ha esdevingut un referent en temes d’urbanisme i política territorial, un observatori que amb el seu esforç aporta una mirada crítica i alhora constructiva de l’evolució de la metròpolis.\nAlessio Figalli ha estat investit doctor 'honoris causa' per la UPC el 22 de novembre. Matemàtic i professor de l'ETH Zurich, un dels matemàtics internacionals més rellevants de l'actualitat, guardonat amb la medalla Fields 2018. Una investidura impulsada per la Facultat de Matemàtiques i Estadística (FME).\nEvert Hoek, ha estat investit doctor 'honoris causa' per la UPC el 6 de març, referent internacional en l’àmbit de l’enginyeria minera.\nNova residència Xior Diagonal-Besòs per estudiants, docents i investigadors situada al Campus Diagonal-Besòs de la UPC, al costat de la Escola d’Enginyeria de Barcelona Est (EEBE).\nS’ha presentat el programa d’activitats culturals UPCArts, la comunitat cultural de la UPC, amb la complicitat del TRESC: teatre, concerts, cinema i altres propostes culturals.\nEs presenta el programa "Aquí STEAM" per apropar a centres de primària i instituts de secundària de Catalunya la vocació científica, tecnològica i de l'enginyeria. L'objectiu és atreure el talent femení cap aquestes disciplines del coneixement.\nS’inaugura l’Espai Vela, les noves instal·lacions de docència i recerca de la Facultat de Nàutica de Barcelona a la Nova Bocana del Port de la ciutat. Aquest nou espai té com a principal objectiu dur a terme pràctiques pels estudiants.\nEl Barcelona Supercomputing Center - Centro Nacional de Supercomputación (BSC-CNS) és una de les entitats que acolliran un dels superordinadors pre-exascala de la xarxa de supercomputadors d’alta capacitat impulsada per la Comissió Europea (CE), concretament el MareNostrum 5.\nLa UPC s’integra en la nova universitat europea ‘UNITE!’ (University Network for Innovation, Technology and Engineering). Ha estat impulsada per la Comissió Europea i hi participen diversos centres d’estudis superiors a escala europea.\nEs signa l’acord 5G Barcelona entre Orange, la Fundació i2CAT, la UPC i el Mobile World Capital Barcelona per la posada en marxa del primer laboratori obert de 5G a escala europea, on qualsevol entitat local o internacional que necessiti validar els seus serveis i solucions en entorns reals podrà fer-ho.\nMargaret Hamilton, ha estat investida doctora ‘honoris causa’ per la UPC, pionera en la utilització del terme 'enginyeria del software' durant les primeres missions Apollo de la NASA.\nL’Institut Europeu d’Innovació i Tecnologia ha seleccionat el consorci MOBILus, liderat per Barcelona i altres 12 ciutats, 17 empreses i 18 universitats, entre elles la UPC i SEAT, per instal·lar a la ciutat la seu del Knowledge and Innovation Community (KIC) on Urban Mobility encarregat de desenvolupar les innovacions en mobilitat urbana de la Unió Europea almenys fins al 2026.\nDonald R. Korb, ha estat investit doctor ‘honoris causa’ per la UPC, pioner a evidenciar el caràcter majoritàriament evaporatiu de l’ull sec i un referent en el camp de les lents de contacte i la superfície ocular.\nHa estat aprovada la dissolució i extinció del Consorci de l’Escola Tècnica d’Igualada (CETI), actualment Escola d'Enginyeria d'Igualada, adscrita a la UPC.\nEl 4 d'octubre ha tingut lloc la primera edició del 'Fòrum UPC de ciutats universitàries', que posa en valor l'aliança amb el territori i la intensificació del rol de la universitat com a agent transformador.\nEl Programa Innova, una iniciativa pionera dedicada a impulsar la cultura de la innovació i l’esperit emprenedor en la comunitat universitària, ha celebrat els seus primers 20 anys. L'acte central de l'aniversari ha estat presidit pel president de la Generalitat de Catalunya, Quim Torra.\nLa Hack UPC ha organitzat la seva cinquena edició al Campus Nord i ha reunit més de 700 persones apassiones per la tecnologia, la creació d'apps, els jocs, els robots...\nLa UPC ha entrat a formar part de la iniciativa 5GBarcelona, un hub digital europeu creat per desenvolupar aquesta tecnologia i en el qual participen l'Ajuntament de Barcelona, la Generalitat de Catalunya, la Mobile World Capital Barcelona, la Fundació i2CAT, el Centre Tecnològic de Telecomunicacions de Catalunya (CTTC) i Atos.\nS'han instal·lat nous espais Empren UPC als campus del Baix Llobregat i de Vilanova i la Geltrú.\nFrancesc Torres, catedràtic i enginyer de Telecomunicació, ha estat escollit rector de la UPC a les eleccions celebrades el dia 15 de novembre.\nKip S. Thorne, ha estat investit doctor ‘honoris causa’ per la UPC per la seva tasca en diverses àrees científiques, com ara la gravitació, l’òptica o l’astrofísica.\nS'ha inaugurat el RICOH ADDITIVE MANUFACTURING CENTRE, el primer centre d’impressió 3D i fabricació additiva de Ricoh a Espanya, ubicat a les instal·lacions del CIM de la UPC.\nHa estat aprovat el Pla d’inclusió 2017-2020, amb quatre projectes que tracten de superar el sostre de vidre a la carrera acadèmica, incrementar el nombre de noies als estudis TIC, avançar en la reforma horària i impulsar els models de dones STEAM a través de la mentoria a la secundària.\nLa UPC s’ha mantingut com a primera universitat espanyola en captació de fons del programa Horizon 2020: participa en 100 projectes i en lidera 33.\nS'ha inaugurat l'espai Empren al Campus de Terrassa.\nAls QS World University Rankings, la UPC s’ha situat en el lloc 275, de manera que ha millorat 46 posicions el 2017.\nLa UPC ha elaborat un full de ruta, titulat 'Claus per a un nou paradigma energètic', en el qual apunta les línies estratègiques de recerca i desenvolupament de tecnologia per contribuir a superar el model energètic actual.\nAl Global Ranking of Academic Subjects del ShanghaiRanking, la UPC s’ha posicionat a 18 classificacions entre les millors institucions del món de 52 disciplines acadèmiques.\nS'ha col·locat la primera pedra de la nova residència d'estudiants del Campus Diagonal-Besòs.\nS'ha publicat el Rànquing THE 2016-2017 en el qual la UPC és la primera politècnica d'Espanya i se situa entre les 500 primeres universitats del món.\nEl superordinador MareNostrum 4 ha entrat en producció al Barcelona Supercomputing Center (BSC).\nAls Times Higher Education (THE) Young University Rankings , la UPC s’ha mantingut al rang 101-150.\nL'1 de gener de 2017 es posa en marxa IThinkUPC, l'empresa de consultoria i serveis avançats de software del Grup UPC.\nEl 14 de setembre s'ha inaugurat el Campus Diagonal-Besòs de la UPC amb la presència del president de la Generalitat de Catalunya, Carles Puigdemont. S'inicia l’activitat de la nova Escola d’Enginyeria de Barcelona Est (EEBE).\nS’ha posat en marxa l’Escola Superior d’Enginyeries Industrial, Aeroespacial i Audiovisual de Terrassa (ESEIAAT).\nLa Universitat s’ha situat com a líder a Catalunya en nombre de projectes europeus finançats a través del programa Horizon 2020 en el període 2014-2015: participa en 41 dels gairebé 200 projectes de les universitats catalanes i en lidera 13.\nCinc investigadors de la UPC, reconeguts amb les distincions ICREA Acadèmia 2015: Carles Alemán, Marino Arroyo, David Carrera, Cristina Masoller i Luis Velasco han rebut les distincions ICREA Acadèmia com a reconeixement a la seva tasca de recerca en una universitat pública catalana. La investigadora Cristina Canal ha aconseguit una ‘Starting Grant’ de l’European Research Council.\nEn el procés de reestructuració departamental de la Universitat s’ha creat el Departament de Teoria i Història de l’Arquitectura i Tècniques de Comunicació i la federació UPC-Camins-BarcelonaTech per coordinar i potenciar l’activitat acadèmica de l’ETSECCPB i el Departament d’Enginyeria Civil i Ambiental.\nTHE WUR by Subject: la UPC se situa entre les cent primeres universitats del món en Ciències de la Computació.\nRànquing general del National Taiwan University (NTU). La Universitat es manté entre les 100 primeres institucions del món i es classifica la primera a Espanya en el camp de l’Enginyeria.\nRànquing THE 2016-2017: la UPC s'ha classificat com la primera universitat politècnica d'Espanya i entre les 500 primeres del món.\nS'ha posat en marxa el laboratori AMBER, un centre de recerca i assaigs equipat amb la darrera tecnologia en l’àmbit de l’energia elèctrica.\nS'ha publicat el Rànquing 'QS 50 under 50' en el qual la UPC es manté com la primera universitat politècnica estatal al rànquing.\nRànquing de Xangai 2016: la UPC s'ha situat, per primer cop, entre les 400 millors universitats del món.\nAmal Hadweh, impulsora del programa 'Palestinian-Israeli Women's Dialogue' de l'ONU, ha estat investida doctora 'honoris causa' per la UPC per la seva tasca de foment del diàleg i l’apoderament de les dones.\nEn el procés de reestructuració departamental de la Universitat es creen els nous departaments de Tecnologia de l’Arquitectura; d’Enginyeria Civil i Ambiental; d’Enginyeria de Projectes i Construcció, d'Enginyeria Minera, Industrial i TIC; de Física, i de Matemàtiques. Amb aquests canvis, el nombre de departaments passa de 42 a 33.\nS'ha aprovat la creació de l'Escola Superior d’Enginyeries Industrial, Aeroespacial i Audiovisual de Terrassa (ESEIAAT) a partir de l’Escola d’Enginyeria de Terrassa (EET) i de l’Escola Tècnica Superior d’Enginyeries Industrial i Aeronàutica de Terrassa (ETSEIAT).\nS'ha creat l’Escola d’Enginyeria de Barcelona Est (EEBE). El nou centre, ubicat al Campus Diagonal- Besòs, és el resultat de la integració a la UPC de l’Escola Universitària d’Enginyeria Tècnica Industrial de Barcelona (EUETIB), que deixa de ser una escola adscrita per esdevenir un centre propi de la Universitat. Al nou centre es traslladen també els estudis i grups de recerca de l’àmbit de l’Enginyeria Química i l’Enginyeria de Materials que fins ara s’ubicaven a l’ETSEIB.\nRànquing general del National Taiwan University (NTU). La UPC ha millorat posicions en passar al lloc 439 respecte el 445è aconseguit l'any anterior. Així mateix, en l'àmbit estatal la Universitat es manté líder en el camp de l’Enginyeria i en les disciplines d’Enginyeria Elèctrica i Enginyeria Civil. També lidera, per primer cop, la disciplina de Matemàtiques a Espanya.\nRànquing THE WUR World University (Times Higher Education). La UPC s'ha posicionat al rang 401-500 a nivell mundial i se situa com la primera politècnica estatal, publicat el 30 de setembre. Entre les universitats estatals, la UPC se situa en el rang 6-9 i es col·loca al lloc 4-5 de l’àmbit universitari català.\nRànquing QS. La Universitat Politècnica de Catalunya (UPC) avança 38 posicions (299) als QS World Universities Rankings 2015 i es manté com la primera universitat a Espanya en Enginyeria i Tecnologia.\nDes del mes de gener de 2015 el rector Enric Fossas presideix l'Associació Catalana d'Universitats Públiques (ACUP).\nAl setembre s'ha inaugurat la nova seu de l’Escola d’Enginyeria d’Igualada (EEI), centre adscrit a la UPC. El nou centre constitueix un pont de contacte directe de la formació de talent, la recerca i la transferència de tecnologia amb els àmbits industrial i empresarial.\nLa UPC ha entrat per primera vegada a la classificació general del rànquing de Xangai (Academic Ranking of World Universities). A més, la UPC ha millorat la seva posició en el camp de l’Enginyeria, Tecnologia i Ciències de la Computació, en el qual s’ubica al rang 100- 151, i manté els resultats d’anys anteriors als àmbits de les Matemàtiques i de les Ciències de la Computació.\nLa primera incubadora de l'ESA a Espanya s'ha instal·lat al Campus del Baix Llobregat. L'objectiu és facilitar la creació d'empreses que basin el seu negoci amb l'ús de sistemes o tecnologies espacials per aplicacions terrestres.\n17 màsters universitaris de la UPC, han estat distingits amb la menció International Master's Programme de la Generalitat de Catalunya. La UPC és la universitat catalana amb un major nombre de màsters reconeguts en aquest programa.\nS’ha posat en marxa FUTUR (futur.upc.edu), el nou portal de la producció científica i tecnològica de la UPC, que dóna accés obert, per primer cop, a les publicacions científiques dels investigadors de la Universitat, i ofereix informació sobre la seva trajectòria professional.\nL’U-Multirank (el nou rànquing universitari impulsat per la Comissió Europea), ha situat la UPC entre les 150 millors universitats del món en estudis de grau. També l'ha situat entre les 160 millors universitats en l’àmbit internacional en estudis de màster i doctorat.\nEnric Fossas, catedràtic d'Automàtica i doctor en Matemàtiques, ha estat escollit rector de la UPC a la segona volta de les eleccions celebrades el dia 13 de novembre.\nEl mes de setembre ha estat nomenat president del Consell Social, Ramon Carbonell Santacana.\nLa UPC és l’única universitat pública de l’Estat que ha participat en el GSMA Mobile World Congress 2013, celebrat del 25 al 28 de febrer a Barcelona. En aquest saló, la Universitat ha promocionat les darreres innovacions en tecnologia mòbil, les capacitats tecnològiques dels grups de recerca en aquest camp i les possibilitats d’aplicació d'aquesta tecnologia a les empreses.\nEl portal UPC OpenCourseWare ha estat reconegut internacionalment. La nova versió d'aquest portal ha rebut el premi 'Outstanding New Site', que atorga el Consorci OpenCourseWare per promoure la publicació en accés obert a Internet dels continguts i materials docents que es fan servir a les titulacions universitàries.\nAl febrer s'ha posat en marxa l’Innotex Center, el centre català d’R+D integral per a la indústria tèxtil europea. Compta amb un equip de 60 tècnics i investigadors altament qualificats, dels quals 16 són doctors i doctores, i un total de 4.450 m2 d’instal·lacions. Col·labora amb més de 1.000 empreses i disposar d'un know how tecnològic amb 20 patents registrades.\nLa < Estrong>tecnologia de la UPC arriba al planeta Mart.l vehicle robòtic ‘Curiosity’, que incorpora els xips dels sensors de vent dissenyats a la Universitat Politècnica de Catalunya · BarcelonaTech (UPC), envia a la Terra senyals des de l’estació meteorològica.\nLa UPC es posiciona com a líder del sistema públic català i com a primera politècnica de l’Estat pel que fa a nombre de sol·licituds de patents del 2000 al 2010. Durant el mateix període, és la universitat pública catalana i politècnica estatal que té el percentatge més elevat en nombre d’estudiants de procedència estrangera que obtenen el doctorat a Espanya, segons l’informe de la Fundación CYD “Las universidades españolas. Una perspectiva autonómica 2012". També encapçala la relació de projectes d'R+D estatals PID i CENIT amb participació universitària l'any 2010.\nLa Universitat Politècnica de Catalunya · BarcelonaTech (UPC) és la primera universitat politècnica estatal segons el ‘Ranking 2011 en producción y productividad en investigación de las universidades públicas españolas’, en el qual també se situa com la sisena institució d’educació superior pel que fa a producció i la setena quant a productivitat.\nLa UPC s’ha classificat en el rànquing de les 100 millors universitats joves del món —les que tenen menys de 50 anys de vida.\nLa UPC és la 1a universitat politècnica estatal, la 3a catalana i la 5a institució científica espanyola en la nova edició del Rànquing SIR (Scimago Institutions Rankings) World Report, publicada el 28 de setembre, que classifica les institucions a partir de la producció científica publicada a determinades revistes especialitzades.\nBarbara Jane Liskov ha estat investida doctora 'honoris causa' per la UPC el 28 de setembre, professora del Massachusetts Institute of Technology (MIT).\nDavid R. J. Owen ha estat investit doctor 'honoris causa' per la UPC el 9 de maig, catedràtic de la Universitat de Swansea, és un autoritat mundial en mecànica computacional.\nCarlos F. Daganzo ha estat investit doctor 'honoris causa' per la UPC el 28 de març, catedràtic de Ciència del Transport a la Universitat de Califòrnia, Berkeley, i ocupant de la càtedra Horonjeff.\nLa UPC es posiciona per primer cop en el rànquing de Xangai, que la situa en el rang 151-200 tant en el camp de les Enginyeries, Tecnologies i Ciències de la Computació, com en les disciplines de Ciències de la Computació i Matemàtiques.\nLa UPC és la universitat espanyola que més patenta (212 patents), la 2a en creació d'empreses de base tecnològica (57) i també la 2a en participació en projectes de recerca europeus (224), segons l'informe de l'observatori IUNE que estudia el període 2002-2010.\nEl Consell de Govern del 2 de maig ha aprovat la regulació de l'ús de la denominació Universitat Politècnica de Catalunya · BarcelonaTech (UPC) i de la seva identitat gràfica corporativa, així com del Manual d'Identitat Gràfica Corporativa corresponent.\nPrograma UPC Abroad: docència, recerca, innovació, cooperació per al desenvolupament i aliances estratègiques a més de 130 països. Aquest Programa, presentat el dia 15 de març, recull i promou l'activitat internacional de la UPC en una acció estratègica per ampliar-ne la internacionalització.\nLa UPC és una de les primeres universitats a disposar d'una seu a la Xina. El nou nucli universitari s'ha organitzat a travès del Sino-Spanish Campus (SSC@TU) a la Universitat de Tongji, en col·laboració amb la Universitat Politècnica de Madrid. Vol ser un punt de referència per als membres de la comunitat universitària que fan estades a la Xina i promoure les relacions, la mobilitat i els acords de doble titulació amb universitats d'aquell país.\nEl Consell de Govern, reunit el dia 9 de febrer, ha aprovat el Pla de Viabilitat Econòmica (PlaVe) de la UPC per al període 2011-2014. Es tracta d'un document obert que planteja mesures d'estalvi, un full de ruta per assolir més ingressos i que prioritza el manteniment de la qualitat en la docència i la recerca.\nLa UPC es manté com a 1a universitat catalana i passa a ser la 1a espanyola i la 4a europea en el Webometrics Ranking of World Universities, elaborat pel Consell Superior d'Investigacions Científiques (CSIC). La UPC ja encapçalava la llista com a 1a universitat catalana, 3a espanyola i 30a europea en el rànquing que elabora el 4 International Colleges and Universities (4ICU).\nEl Claustre Universitari, reunit en sessió extraordinària el dia 21 de desembre, ha aprovat el projecte d'adaptació dels Estatuts de la UPC amb 108 vots a favor, 90 en contra i 6 en blanc.\nEl rector de la UPC, Antoni Giró ha estat elegit president de la xarxa d'universitats CINDA en l'Assemblea General que va tenir lloc a la Universitat de Panamà el 20 d'octubre. És el primer rector europeu que presideix aquesta xarxa que agrupa 36 universitats de Llatinoamèrica i Europa. Amb més de 30 anys de trajectòria, CINDA té com a objectiu compartir coneixements en el marc de la política i la gestió universitàries en el sector públic.\nLa UPC ha acollit l'acte d'inauguració del curs acadèmic del sistema universitari català 2011-2012. El president de Fira de Barcelona, Josep Lluís Bonet, ha impartit la conferència ‘Fira de Barcelona, un projecte de país‘. En el decurs de l'acte, presidit pel conseller d'Economia i Coneixement, Andreu Mas-Colell, s'han lliurat les distincions Jaume Vicens Vives, els premis extraordinaris de doctorat corresponents al curs acadèmic 2008-2009, les medalles UPC i el 12è Premi UPC per a treballs de recerca de batxillerat i CFGS.\nPer commemorar el 40è aniversari de la UPC, i coincidint amb l'acte d'obertura del curs acadèmic del sistema universitari català 2011-2012, s'ha inaugurat una exposició titulada Imatges per als 40 anys de la UPC , que recull en fotografies diferents moments històrics de la institució, des de la visita d'Albert Einstein, fins a l'inici de la construcció del Campus Nord o la transformació de la capella de la Torre Girona en seu del superordinador MareNostrum.\nDos centres de recerca vinculats a la UPC estan entre els vuit centres de recerca d'excel·lència espanyols seleccionats en la primera edició del programa Severo Ochoa del Ministeri de Ciència i Innovació. Es tracta del Barcelona Supercomputing Center - Centro Nacional de Supercomputación (BSC-CNS) i de l'Institut de Ciències Fotòniques (ICFO). Han rebut aquesta distinció, que té una validesa de quatre anys, perquè estan entre els millors del món en les seves àrees de recerca. Cadascun rebrà un milió d'euros anuals i gaudirà d'accés preferent a les instal·lacions científiques, flexibilitat en la contractació d'investigadors i més capacitat d'atracció de mecenatge. La selecció l'han fet tres comitès d'investigadors internacionals encapçalats per tres premis Nobel.\nL'Escola Universitària d'Òptica i Optometria de Terrassa, EUOOT, canvia de nom. Es denominarà a partir d'ara Facultat d'Òptica i Optometria de Terrassa, FOOT (DOGC de 30 d'agost).\nEl Consell General de rectors de la Xarxa Vives, reunit a la UPC el 15 de juliol, ha posat fi al semestre de presidència de la Xarxa Vives d'Universitats i al mandat del rector Antoni Giró, com a president. Ha pres el relleu Vicent Climent, rector de la Universitat Jaume I, i l'exrector de la Universitat de Lleida, Joan Viñas, ha assumit la vicepresidència permanent per als propers dos anys.\nLa Comissió d'Estatuts ha presentat l'avantprojecte d'Estatuts de la UPC. Un cop incorporades les esmenes, observacions i suggeriments dels membres del Claustre i del Consell Social, es tramitarà el projecte dels nous Estatuts de la UPC, que previsiblement es debatran i votaran en un Claustre extraordinari previst a la tardor.\nEl rector de la UPC, Antoni Giró, ha visitat la Universitat de Tongji el 24 d'abril per concretar noves línies de col·laboració amb una de les universitats més prestigioses de la Xina. S'ha signat un acord de doble titulació entre l'ETSECCPB i l'Escola d'Enginyeria Civil de la Universitat de Tongji, i un acord amb l'Institute of Mechanics de l'Acadèmia de Ciències Xinesa, que permetra a cinc estudiants xinesos becats cursar anualment el doctorat a la UPC.\nL'Edifici Til·lers, que ha d'acollir els serveis i òrgans institucionals més vinculats amb les relacions externes de la UPC (Consell Social, Sindicatura de Greuges, etc.), ha estat inaugurat el dia 1 de març. L'edifici, de 3.542 m2, té sis plantes i està ubicat al recinte de Torre Girona, al Campus Nord de la UPC.\nJuli Esteban ha estat investit doctor 'honoris causa' per la UPC el 25 de novembre, arquitecte i urbanista.\nS'ha creat el Centre d'Innovació i Tecnologia (CIT.UPC), que té com a objectiu prestar servei als 19 centres de recerca TECNIO de la UPC, que constitueixen un dels nuclis universitaris d'innovació i transferència de tecnologia més grans d'Espanya. Enginyeria d'avantguarda per fer recerca de frontera i impulsar la competitivitat del teixit productiu.\nAgròpolis, nou pol de ciència i tecnologia, s'ha inaugurat el 18 d'octubre, a Viladecans, al Baix Llobregat en el marc del Parc UPC. Impulsat per l'ESAB, aquest espai, que ocupa unes 10 ha, vol ser un referent en recerca, transferència i docència en el camp de l'enginyeria agroalimentària, biotecnològica i del medi ambient i del paisatge.\nLa UPC ha pres el relleu en la presidència de la Xarxa Vives d'Universitats. Un dels objectius del rector Antoni Giró, com a president, és millorar la coordinació de les accions de la Xarxa i estabilitzar el mandat presidencial, que ara és de sis mesos perquè passi a ser de dos anys.\nL'Escola Politècnica Superior de Castelldefels, EPSC, canvia de nom. Es denominarà a partir d'ara Escola d'Enginyeria de Telecomunicació i Aeroespacial de Castelldefels, EETAC (DOGC de 10 de novembre).\nLa UPC es converteix en la primera universitat a Espanya que rep la certificació AENOR de qualitat ISO 20000 en reconeixement als seus serveis d'e-learning i de correu electrònic, oferts per UPCnet.\nL'Escola Universitària d'Enginyeria Tècnica Industrial de Terrassa, EUETIT, passa a denominar-se Escola d'Enginyeria de Terrassa, EET (DOGC de 26 de gener).\nAntoni Giró Roca és reelegit rector de la UPC a les eleccions celebrades el 10 de març.\nL'Escola Universitària d'Enginyeria Tècnica Industrial d'Igualada, EUETII, canvia de nom. Es denominarà a partir d'ara Escola d'Enginyeria d'Igualada, EEI (DOGC de 28 de maig).\nLa UPC lidera, juntament amb ESADE, el nodus Iberia del projecte KIC (Knowledge and Innovation Communities) InnoEnergy que promou l'European Institute of Innovation and Technology (EIT). Es tracta del programa europeu d'innovació en l'àmbit de les energies sostenibles més rellevant actualment, que desplegarà una vasta activitat de recerca, formarà persones i promourà spin-offs i start-ups.\nLa UPC aconsegueix de nou la qualificació de Campus d'Excel·lència Internacional a la convocatòria 2010, amb el projecte Campus Energia UPC. Energia per a l'Excel·lència. Es tracta d'un multicampus centrat en l'àmbit de l'energia, que articula el potencial de la Universitat en aquesta àrea de coneixement, a través de l'activitat de grups de recerca de Barcelona, el Baix Llobregat, Sant Cugat del Vallès i Terrassa.\nManuel Ramón Llamas ha estat investit doctor 'honoris causa' per la UPC el 3 de novembre, catedràtic emèrit del Departament de Geodinàmica de la Universidad Complutense de Madrid.\nEl mes d'abril s'obre una oficina de representació de la UPC a Brussel·les, amb la finalitat de facilitar les gestions prop de la Direcció General de Recerca de la Comissió Europea.\nEl mes de juliol l'ICFO passa a ser institut universitari adscrit a la UPC. Es crea l'Institut Universitari de Recerca en Ciència i Tecnologies de la Sostenibilitat (IS:UPC), denominat Institut de Sostenibilitat de la UPC, unitat bàsica de la UPC dedicada a fer promoció i recerca en sostenibilitat.\nLa UPC obté el major nombre de màsters Erasmus Mundus concedits per la Unió Europea. Els 7 màsters es començaran a impartir el curs 2010-2011.\nEl Barcelona Knowledge Campus, de la UB i la UPC, ha estat reconegut com el millor Campus d'Excel·lència Internacional, per una comissió internacional liderada pel Ministeri d'Educació.\nEl 17 de desembre es col·loca la primera pedra del Campus Diagonal Besòs. La nova zona universitària de la UPC s'estendrà sobre 100.000 m2 i es dedicarà a la docència i a la recerca en el camp de l'enginyeria industrial.\nJosé Antonio Martín Pereda ha estat investit doctor 'honoris causa' per la UPC el 4 de novembre, enginyer de Telecomunicació i llicenciat en Ciències Físiques.\nEl mes de maig, l'Escola Superior d'Agricultura de Barcelona s'integra plenament a la UPC després de signar-se la desadscripció del Consorci Escola Industrial de Barcelona (CEIB).\nSir Michael Atiyah ha estat investit doctor 'honoris causa' per la UPC el 25 d'abril, Doctor en Matemàtiques per la Universitat de Cambridge.\nEl mes de juny és nomenat president del Consell Social Joaquim Boixareu.\nEl mes de juliol se signa un conveni entre l'Ajuntament de Barcelona i les universitats de Barcelona i Politècnica de Catalunya pel qual es resolen aspectes administratius i urbanístics pendents i s'estableixen les bases pel reforçament de l'àmbit Campus Universitari Diagonal Nord i Diagonal Sud. Com a conseqüència d'aquest conveni, s'urbanitza el carrer Jordi Girona, cosa que es complementa amb les obres d'urbanització interna de la façana de la UPC que dóna a aquesta via.\nEl mes de setembre finalitza la primera fase de les obres de l'edifici Gaia al Campus de Terrassa que comença a obrir les seves portes a grups de recerca.\nEl mes de setembre Xavier Ortega és nomenat síndic de greuges de la Universitat en substitució de José Navarro que s'havia jubilat el mes de juliol.\nEl mes de setembre l'School of Professional and Executive Development, dependent de la Fundació Politècnica, inicia les seves activitats a l'edifici Tech Talent Center al districte 22@BCN.\nEl mes de setembre es posa en marxa el diari electrònic de la UPC sota la capçalera d'e-informacions. Coincidint amb aquesta posada en marxa, la publicació institucional Informacions renova maqueta i continguts per convertir-se en la revista institucional de la UPC.\nEl mes de novembre té lloc el I Fòrum de debat UPC que tracta de la qualitat i la seguretat en el subministrament elèctric a Catalunya.\nJuan Ignacio Cirac ha estat investit doctor 'honoris causa' per la UPC el 18 de gener, Doctor en Física Teòrica per la Universidad Complutense de Madrid.\nA les eleccions del 8 de març, el catedràtic Antoni Giró Roca és elegit rector.\nDurant el curs s'aprova l'oferta de màsters adaptats a l'EEES, que la UPC impartirà a partir del curs 2006-2007. La UPC esdevé la universitat catalana que oferta més màsters oficials amb altres universitats estrangeres.\nEn l'àmbit de la recerca, la Universitat aprova el Pla de Recerca, Desenvolupament i Innovació. Horitzó 2010, amb l'objectiu de propiciar les transformacions estructurals, per tal que el personal docent i investigador (PDI) pugui augmentar la quantitat i l'impacte de la recerca i de les activitats de transferència en benefici de la societat i de la Universitat. El Pla marca la direcció de les actuacions de la Universitat sobre qüestions com la definició de fórmules per atraure i retenir talent, formar investigadors que contribueixin al desenvolupament del teixit industrial, així com regular la intervenció de la UPC en empreses participades.\nEl mes de gener s'inaugura la segona fase de l'edifici Omega al Campus Nord.\nSergio Verdú ha estat investit doctor 'honoris causa' per la UPC l'11 d'octubre, Doctor en Enginyeria Elèctrica per la Universitat d'Il·linois.\nDurant el primer semestre s'instal·la en els espais de la capella de la Torre Girona, al Campus Nord, el superordinador ‘MareNostrum' dependent del Barcelona Supercomputing Center - Centro Nacional de Supercomputación (BSC-CNS), un centre impulsat i gestionat per un consorci format pel Ministeri d'Educació i Ciència, el Departament d'Universitats, Recerca i Societat de la Informació de la Generalitat de Catalunya i la Politècnica.\nAl Campus del Baix Llobregat s'inaugura la nova seu de l'Escola Universitària d'Enginyeria Tècnica Agrícola de Barcelona (EUETAB/ESAB) i l'edifici que acollirà l'Institut de Ciències Fotòniques (ICFO).\nEl mes d'abril s'obre a Manresa una nova biblioteca de la UPC que integra els fons de les biblioteques de diversos centres universitaris a la capital del Bages: de l'Escola Universitària Politècnica de Manresa, de la Fundació Universitària del Bages, centre adscrit a la Universitat Autònoma de Barcelona, i del Centre de Suport del Bages de la Universitat Oberta de Catalunya.\nA Vilanova i la Geltrú, l'Ajuntament cedeix a la UPC espais a l'edifici Neàpolis que permeten l'ampliació del Centre Tecnològic de Vilanova i la Geltrú i de l'Escola Politècnica Superior d'Enginyeria.\nA l'E. T. S. d'Arquitectura del Vallès s' inaugura el Centre de Recerca i Transferència de Tecnologia, el CRITT.\nÉs nomenat president del Consell Social Ramon Folch.\nTé lloc la I Conferència Internacional sobre Ensenyament Superior que, promoguda i organitzada per la Global University Network for Innovation (GUNI), reuneix representants de països dels cinc continents per debatre sobre qüestions que afecten la Universitat i per trobar solucions adaptades a les necessitats de cada context. La Conferència se celebrarà cada any i, a partir del 2007 cada dos anys, a la UPC pel fet que el rector de la UPC és el president nat de la xarxa. En el decurs de les Conferències es presenten els informes mundials sobre la situació de l'educació superior al món.\nAmable Liñán Martínez ha estat investit doctor 'honoris causa' per la UPC el 5 d'octubre, Doctor enginyer en Aeronàutica per l'ETSIAM.\nGregorio López Raimundo, Maria Salvo i Agustí de Semir han estat investits doctors 'honoris causa' per la UPC el 23 de febrer com homenatge en la lluita antifranquista.\nEl 12 de febrer, el Parlament de Catalunya aprova la Llei d'Universitats de Catalunya (LUC) que és el nou marc regulador del sistema universitari català.\nEl mes de maig el Claustre Universitari aprova el text dels nous Estatuts de la Universitat.\nSe signa un conveni de col·laboració amb el Departament d'Universitats, Recerca i Societat de la Informació per desenvolupar, a partir del curs 2004-2005, un pla pilot de titulacions adaptades a l'espai europeu d'ensenyament superior.\nEs posa en marxa el Centre de Formació Interdisciplinària Superior (CFIS), que ofereix estudis cientificotecnològics de caràcter interdisciplinari a estudiants d'elevada capacitat i motivació, provinents d'arreu de l'Estat espanyol.\nÉs elegit rector Josep Ferrer Llop com a resultat de l'aplicació del sistema de sufragi universal ponderat.\nÉs escollit president del Consell Social Joaquim Molins que exercirà el càrrec fins al 2004.\nJay M. Enoch ha estat investit doctor 'honoris causa' per la UPC el 18 d'octubre, Doctor en Òptica Fisiològica.\nJohn L. Hennessy ha estat investit doctor 'honoris causa' per la UPC el 15 de maig, Doctor en Informàtica.\nEl mes de setembre s'inaugura el primer edifici del Parc Mediterrani de la Tecnologia, al Campus del Baix Llobregat.\nEl mes d'octubre s'inaugura el Parc Tecnològic de Barcelona, situat al Campus Diagonal Sud de Barcelona.\nL'Escola Universitària Politècnica del Baix Llobregat, passa a denominar-se Escola Politècnica Superior de Castelldefels, EPSC (acord CS 21/2001).\nEs posen en marxa els Centres Tecnològics de Vilanova i la Geltrú i de Manresa amb la finalitat de donar suport a les empreses de l'entorn i contribuir a la millora del seu nivell competitiu.\nFederico Mayor Zaragoza ha estat investit doctor 'honoris causa' per la UPC el 9 de juny, Doctor en Farmàcia.\nJuan Soto Serrano ha estat investit doctor 'honoris causa' per la UPC el 24 de febrer, enginyer de Telecomunicació.\nL'octubre UPCnet inicia la seva activitat prestant serveis en tots els àmbits de les TIC, tant per a la UPC, com per a altres empreses i institucions.\nJosé A. Jiménez Salas ha estat investit doctor 'honoris causa' per la UPC el 12 de maig, enginyer de Camins, Canals i Ports per la Universidad Politécnica de Madrid.\nS'obre a Terrassa l'Escola Multimèdia, la qual, conjuntament amb l'Escola de Fotografia, s'aixoplugarà més endavant sota el Centre de la Imatge i la Tecnologia Multimèdia (CITM) per impartir estudis de Graduat en Fotografia i Creació Digital i Graduat en Multimèdia\nEs col·loquen les primeres pedres de l'ampliació de les instal·lacions de la Universitat a Manresa i del nou Campus del Baix Llobregat a Castelldefels.\nEs constitueix el Consorci Escola Industrial de Barcelona (CEIB) format per la Generalitat de Catalunya, la Diputació de Barcelona i la UPC, amb la finalitat d'integrar les escoles d'Agricultura i d'Enginyeria de la Diputació al sistema universitari públic de Catalunya.\nRomano Prodi ha estat investit doctor 'honoris causa' per la UPC el 3 de desembre, llicenciat en Dret i Econòmiques.\nÉs escollit president del consell Social de la UPC Miquel Roca Junyent, que exerceix aquesta funció fins al 2002.\nS'inicia el procés d'integració de l'Escola Universitària d'Enginyeria Tècnica Industrial de Barcelona (EUETIB) i de l'Escola Universitària d'Enginyeria Tècnica Agrícola de Barcelona (EUETAB-ESAB), centres de la Diputació.\nS'inaugura la Biblioteca Gabriel Ferraté, al Campus Nord de Barcelona.\nÉs elegit rector Jaume Pagès i Fita.\nÉs escollit president del consell Social de la UPC Xavier LLobet Colom, que exercirà aquesta funció fins al 1997.\nEs crea Edicions UPC, l'editorial de la Universitat Politècnica de Catalunya, que té la missió de difondre la producció escrita al món universitari i professional.\nEs posa en marxa la Fundació Politècnica de Catalunya per potenciar i enfortir els estudis de tercer cicle i de reciclatge professional que s'imparteixen a la Universitat, uns estudis pensats en funció de les demandes que genera l'entorn empresarial.\nL'octubre s'inaugura l'Escola de Fotografia de Terrassa.\nVictoriano Muñoz Oms ha estat investit doctor 'honoris causa' per la UPC el 24 de febrer, per la seva trajectòria com enginyer de Camins, Canals i Ports.\nEs crea la Facultat de Matemàtiques i Estadística (FME), que imparteix la Diplomatura d'Estadística i la nova Llicenciatura de Matemàtiques. Aquest mateix any es creen les universitats de Girona i Lleida, i les escoles que la Universitat Politècnica té en aquestes dues ciutats passen a integrar-se a les noves universitats.\nJan Willem de Leeuw ha estat investit doctor 'honoris causa' per la UPC el 4 de desembre, Cap del Departament de Geoquímica Orgànica de la Technische Universiteit Delft.\nEs crea el Centre de Cooperació per al Desenvolupament, amb l'objectiu de fomentar els contactes i els intercanvis en matèria de transferència dels resultats de la recerca i de formació entre la Politècnica i altres centres universitaris de països emergents.\nEs posa en marxa l'Escola Universitària Politècnica del Baix Llobregat (l'actual EETAC), amb seu provisional a Sant Just Desvern i avui ubicada a al Campus del Baix Llobregat, a Castelldefels.\nEs presenta l'Associació d'Amics de la UPC, un ens impulsat pel Consell Social amb la missió de projectar la Universitat cap a la societat.\nL'any 1990, arran d'un Decret de la Generalitat de Catalunya, s'integra a la UPC l'antiga Escola Superior de la Marina Civil, que passa a denominar-se Facultat de Nàutica de Barcelona (FNB).\nPeter F. Drucker ha estat investit doctor 'honoris causa' per la UPC el 22 de maig, per la seva trajectòria com investigador dobre Management.\nJosep Noguera i Farreras ha estat investit doctor 'honoris causa' per la UPC el 6 de juny, per la seva tasca professional com inventor i promotor tèxtil internacional.\nAmadou-Mahtar M'Bow ha estat investit doctor 'honoris causa' per la UPC el 10 de febrer, Director General de la UNESCO.\nNorman E. Borlaug ha estat investit doctor 'honoris causa' per la UPC el 27 de maig, científic agrònom nordamericà, del Centro Internacional de Mejora del Maíz y el Trigo, Mèxic.\nNicolas Fedoroff ha estat investit doctor 'honoris causa' per la UPC el 27 de maig, investigador del Departament de Sòls de l'Institut National Agronomique París-Grignon.\nEl desembre es nomena Pere Duran Farell com a primer president del Consell Social de la Universitat Politècnica de Catalunya, càrrec que ocupa fins a finals de 1993.\nLa Universitat Politècnica de Barcelona canvia de nom i passa a dir-se Universitat Politècnica de Catalunya, atesa la seva implantació territorial.\nJosé Antonio Torroja ha estat investit doctor 'honoris causa' per la UPC l'1 de març, enginyer de Camins, Canals i Ports i primer director de l'ETSECCPB.\nEl 19 de desembre, el Parlament de Catalunya aprova la Llei de coordinació universitària i de creació dels consells socials.\nS'aprova la Llei de reforma universitària (LRU), que dóna pas a l'elaboració dels Estatuts de la Universitat Politècnica de Catalunya que són aprovats pel Decret 232/1985, de 4 de juliol.\nJosep Lluís Sert ha estat investit doctor 'honoris causa' per la UPC el 27 de febrer, per la seva trajectòria professional com a destacat arquitecte.\nA la Mancomunitat Sabadell-Terrassa es posa en marxa l'Escola Tècnica Superior d'Arquitectura del Vallès (ETSAV), que l'any 1991, es traslladarà a Sant Cugat del Vallès.\nJean Marie Ducrot ha estat investida doctor 'honoris causa' per la UPC el 26 d'octubre, Cap del Servei de Documentació de l'Institut Textile de France.\nFranz Monfort ha estat investit doctor 'honoris causa' per la UPC el 26 d'octubre, Director del Centre Textile de la Belgique.\nHelmut Zahn ha estat investit doctor 'honoris causa' per la UPC el 26 d'octubre, Director del departament de Química Tèxtil del Deutsche Wollforschunginstitut.\nGabriel Ferraté és elegit novament rector.\nA Terrassa es crea l'Escola Universitària d'Òptica (EUOOT) a partir d'una Ordre ministerial del 7 d'octubre.\nGeorge R. Collins ha estat investit doctor 'honoris causa' per la UPC el 18 de febrer. Professor d'Art i Arqueologia de la Universitat de Colúmbia (Nova York) i president dels Amics de Gaudí a USA.\nLluís A. Santaló Sors ha estat investit doctor 'honoris causa' per la UPC el 14 de juliol. Matemàtic.\nEl mes de març es crea la Facultat d'Informàtica de Barcelona (FIB).\nÉs nomenat rector Julià Fernández Ferrer.\nComencen les activitats a l'Escola Tècnica Superior d'Enginyers de Camins, Canals i Ports de Barcelona (ETSECCPB).\nS'incorporen a la UPC les escoles universitàries d'Enginyeria Tècnica Industrial de Terrassa (EUETIT) i de Vilanova i la Geltrú (actual EPSEVG), l'Escola Universitària d'Arquitectura Tècnica de Barcelona (actual EPSEB) i l'Escola Universitària d'Enginyeria Tècnica de Mines de Manresa (actual EUPM). Aquest mateix any comencen les activitats a les escoles universitàries d'Enginyeria Tècnica Agrícola de Girona i de Lleida.\nÉs nomenat rector Gabriel Ferraté i Pascual.\nL'Escola de Manresa comença a impartir estudis d'Enginyeria Tècnica Industrial i passa a denominar-se Escola Universitària Politècnica de Manresa (EUPM). Una mica més tard, l'Escola d'Enginyeria Tècnica Agrícola de Girona esdevé també escola universitària politècnica i, a Lleida, comencen a impartir-se a més dels estudis de primer cicle, estudis de segon cicle.\nEl mes de març es constitueix la Universitat Politècnica de Barcelona (UPB), formada inicialment per les escoles tècniques superiors d'Enginyers Industrials de Barcelona (ETSEIB) i de Terrassa (ETSEIT), l'Escola Tècnica Superior d'Arquitectura de Barcelona (ETSAB) i alguns instituts de recerca.\nVíctor de Buen és nomenat rector de la nova Universitat Politècnica de Barcelona.\nEs crea l'Escola Tècnica Superior d'Enginyers de Telecomunicació de Barcelona (ETSETB).\nEs crea l'Institut de Ciències de l'Educació(ICE-UPC).\nEl 1970 s'aprova la Llei general d'educació i de finançament de la reforma educativa, que abasta tot el sistema educatiu, des de l'ensenyament bàsic fins a l'ensenyament universitari, i que atorga un cert grau d'autonomia universitària i la capacitat de determinar els procediments de control i de verificació de coneixements, el sistema d'ensenyament i el règim de docència i recerca. La Llei preveu la incorporació a l'estructura universitària de les escoles universitàries d'Enginyeria Tècnica i d'Arquitectura Tècnica.\nEl 1968 es funda l'Institut Politècnic Superior com a resultat de l'agrupació de les escoles tècniques estatals d'Arquitectura i d'Enginyeria preexistents a Barcelona i que havien estat fundades a mitjan segle XIX.


El CTC farà un taller gratuït sobre la capitalització de l'atur - Notícies de l'Ajuntament de la Vila de Masquefa\nEl CTC farà un taller gratuït sobre la capitalització de l’atur\nEl proper dilluns dia 8 de febrer, de 10 del matí a les 11.30 h al CTC –Centre Tecnològic i Comunitari- de Masquefa, la Silvia Mas tècnic d’empresa de l’Ajuntament de Masquefa impartirà un taller sobre la capitalització de l’atur.\nLa formació té com a objectiu fomentar l’autoocupació així com aclarir molts dubtes que sorgeixen a principis d’any a persones que volen iniciar un projecte empresarial, tant sigui petit comerç com empreses de major tamany.\nDurant la sessió, els interessats en treballar per compte propi coneixeran les diferents fonts de finançament que hi ha actualment per iniciar l’activitat empresarial i la documentació necessària a presentar per poder capitalitzar l’atur.\nPer a més informació, us podeu inscriure presencialment al CTC o bé de manera on-line aquí, com a màxim el dia 3 de febrer. La formació no té cap cost pels assistents.\nCategoria: TICPer Ajuntament de Masquefa 01/02/2016\nAnteriorPrevious post:3r Trofeu Agrupació La VernedaSegüentNext post:Dijous, 28 de gener: sessió ordinària del Ple Municipal


Tallers gratuïts a l'Oficina Jove per potenciar habilitats personals — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Tallers gratuïts a l'Oficina Jove per potenciar habilitats personals\nTallers gratuïts a l'Oficina Jove per potenciar habilitats personals\nLes sessions, els propers dies 18 i 20, volen ajudar a fomentar l'autoestima per promocionar-se a nivell personal. L'activitat és gratuïta però cal inscripció prèvia\nTallers d'habilitats personals a l'Oficina Jove\nL’Oficina Jove de l’Alt Urgell (OJAU) ofereix aquesta setmana vinent tres tallers gratuïts adreçats a joves de 14 a 25 anys amb l’objectiu d’aprendre a potenciar les habilitats personals a través d’una metodologia dinàmica.\nDilluns 18 de desembre tindrà lloc el taller ‘Jo puc, tu pots’, sobre motivació personal, que s’iniciarà a les 11 del matí, de dues hores de durada. S’impartirà al Centre Cívic l’Escorxador de la Seu d’Urgell. Aquest taller té l’objectiu d’estimular i identificar la motivació personal, aprenent estratègies i reflexionant sobre el pensament positiu.\nDimecres 20 de desembre s’impartiran els altres dos tallers. Al primer, ‘Jo sento, em sents?, es treballaran les pròpies emocions, tot identificant-les, gestionant-les i saber-les expressar. També s’aprendrà a sensibilitzar sobre la importància de l’assertivitat, la comunicació i la interrelació. La formació s’iniciarà a les 11 del matí, tindrà una durada de dues hores i també s’impartirà al Centre Cívic l’Escorxador.\nPel que fa al segon taller ‘Selfie’, que es farà al CETAP-Telecentre del centre Cultural Les Monges, es treballarà l’autoestima, l’autoconcepte i l’autoimatge amb l’objectiu de sensibilitzar als participants de l’ús assertiu de la seguretat personal a través de l’autoavaluació. S’iniciarà a 2/4 de 4 de la tarda.\nTots tres tallers són gratuïts però cal fer inscripció prèvia per participar-hi a l’enllaç http://bit.ly/tallersOJAU17.


FIXIES: AMIGOS SECRETOS - Casa Cultura Puçol FIXIES: AMIGOS SECRETOS - Casa Cultura Puçol\nHome / Events / Cinema / FIXIES: AMIGOS SECRETOS\nEls Fixies són un grup de xicotetes criatures que viuen en els dispositius electrònics, reparant-los i amagant-se dels humans. Només dues persones en el món mantenen una amistat secreta amb ells: el professor Eugenio i un xic anomenat Tom Thomas.\nLa tranquil·la vida dels Fixies donarà un gir de 180 graus en el moment en què Foc, un dels seus integrants, agafe prestat el projecte en desenvolupament més recent del professor Eugenio, una xicoteta electropulsera que permetrà als Fixies viatjar per cables elèctrics.\nAquest avanç no solament els facilitarà la reparació de més dispositius, sinó que donarà suficients diners al professor com per a construir el seu propi laboratori. Sota la influència del braçalet encara no provat, Foc estarà fora de control i, en comptes de voler reparar coses, es convertirà en una arma que provocarà destrucció i danys tecnològics massius.\nEls Fixies hauran de treballar junts per a evitar que Foc destruïsca tota la ciutat i revele l’existència secreta dels Fixies al món.\nAnimació, cine infantil, cinema\nDivendres 17: 18.00 hores\nDissabte 18: 18.00 hores\nDiumenge 19: 17.00 hores i 19.30 hores\nDimarts 21: 18.00 hores\n« IDENTIDAD BORRADA\nMONÒLEG: PACO ENLALUNA »


IX ½ Marató Popular de Formentera\nEl pròxim 13 de Maig es celebrarà la IX edició de la ½ Marató Popular de Formentera, organitzada pel Consell Insular de Formentera. Aquesta cursa te la sortida al Far de la Mola i després dels 21,1 km de recorregut, l’arribada és al Port de la Savina. A més de la Mitja, està organitzada un altre cursa popular de 8km, que va des de Sant Ferran fins al Port de la Savina.\nAmb tot això, l’Hostal Rosales és considerat “Establiment amic del esport” i forma part dels allotjaments col•laboradors d’aquest esdeveniment. Es per això que oferim preus especials per als participants de la cursa i als seus acompanyants durant aquest dies.\nNo dubteu més, veniu a participar a la ½ Marató de Formentera i descanseu de valent a l’Hostal Rosales.\nPer més informació i reservar la vostra estància, podeu contactar amb nosaltres:


Al PP tot és fals, tret d’alguna cosa | País Valencià, Segle XXI\nAl PP tot és fals, tret d’alguna cosa\nPublicat per Redaccio el 1 Juliol 2018 en Article del dia · 0 comentaris\nNo són pocs els que es lamenten ara dins el PP d’haver posat en marxa les primàries per elegir qui ha de substituir Mariano Rajoy. Tan fàcil que hagués estat seguir la tradició, utilitzar la designació directa, i ara resulta que l’ocurrència de jugar a la democràcia interna s’ha convertit en un embolic monumental.\nD’una banda, això de les primàries és cosa de moderns, quan no directament de rojos recalcitrants, que no saben el que és un cap polític com cal; per una altra, això de demanar-li a la militància que trie entre Pere i Pau, o entre Joana i la seua germana, és carregar de responsabilitat a gent que no està preparada. A més, això de la democràcia interna és un conte xinès que provoca al·lèrgia a les files del partit que vol tornar a ser hegemònic –a manar vaja, a manar- no només a la dreta, sinó en l’escenari polític espanyol.\nUna bona part dels afiliats no entén justament per què Rajoy no ha fet com en el seu moment va fer Aznar, ungint-lo; i abans Fraga amb el mateix Aznar. Viuen ara un autèntic problema que, seguint la tradició del dedazo, s’hagués pogut evitar. Si al PP la línia de comandament està clara, si la gent d’ordre accepta la jerarquia sense dir ni pruna, si s’entén que els que manen, manen, per què tot aquest rebombori d’elegir un candidat i, a més, a uns compromissaris que seran els que finalment decidiran. I si després les dues eleccions no coincideixen?\nQue el PP és un partit potent està clar, com ho està que no és un partit com els altres. Més que militants, que els té, compta amb simples inscrits i amb amics polítics interessats; gent que, sintonitzant més o menys amb els valors conservadors de la formació, espera obtenir rèdits tangibles d’aquesta relació.\nAra, quan s’ha conegut el cens dels participants en l’elecció s’ha descobert un pastís molt gran, molt. Deien, pregonaven, presumien els dirigents que el PP era el major partit d’Europa per nombre d’afiliats: més de 860 mil. Ara, a l’hora de la veritat, s’ha descobert que amb prou feines el 7 per cent d’aquests inscrits [66 mil] està al corrent de les quotes que són preceptives per a assolir la condició d’afiliat.\nNo és difícil imaginar el que haurien dit els del PP si aquest aclaparador desfasament entre el mite de la gloriosa militància publicitada i la realitat de la raquítica afiliació real hagués passat en un altre partit. Però ells tenen una altra vara per a mesurar-se, així que, bé, consenten a contracor, d’acord, caldrà fer alguna depuració en el cens. En fi, vénen a dir, es tracta d’un petit problema menor.\nPerò no, no és un problema menor. És, com diria Rajoy, un problema major. I ho és perquè s’ha mentit reiteradament a l’opinió pública i perquè amb aquestes dades d’afiliació es pot haver falsejat fins a la nàusea el capítol d’ingressos per quotes. A més, ¿com és que al tresorer i a la secretaria general d’un partit no els ha preocupat que, durant anys, paguen les quotes menys del 10 per cent dels teòrics afiliats?\nPer si això fos poc, ara tenim xifres oficials del mateix PP pel que fa a la distribució d’aquesta militància real per províncies. Mentre que a La Rioja el PP compta amb 65 militants per cada 10 mil habitants, són 49 a Melilla, 47 a Sòria, 42 a Lugo o 41 a Conca; en Àraba són 7, 4 a Lleida, 3 a Navarra, Tarragona i Biscaia, 2 a Barcelona, i 1 a Girona i a Guipuzkoa. Madrid i València, en tenen 15, i Sevilla 18, per citar altres províncies importants. És ben interessant aquesta realitat política. Efectivament, a més d’altres consideracions, ens permet veure que el PP és completa i absolutament irrellevant, quasi inexistent, a Catalunya i al País Basc i Navarra. Ningú es pregunta per què?\nEl més preocupant, però, per a la realitat política espanyola, no és que el PP haja mentit sobre el seu cabal d’afiliació, ni que base la seua força en l’Espanya interior, ni tan sols que el lideratge d’aquesta organització partidària -que encara és majoritària a la dreta hispana- haja de ser decidit per menys de 70 mil persones. El greu, el realment greu és el discurs dels aspirants, embrancats en una batalla cada vegada més caníbal segons passen els dies, que no va més enllà dels tòpics sarsueleros: viva España cañí, som els millors, i guanyar per poder manar és l’únic important.\nDeixant de banda el que es presenta com Joserra, aclamat amb humor per Wyoming i els seus en El Intermedio, la cosa sembla estar entre les dues senyores, Cospedal i Sáez de Santamaría, i l’Estudiant Casado. García Margallo, que al costat dels anteriors sembla sir Winston Churchill, té un discurs massa complex per al que funciona entre les files del partit.\nPablo Casado, que es presenta com el paladí de la renovació generacional, és simplement un carcamal de 40 anys, a més d’algú a qui -vist el seu currículum acadèmic- pocs li comprarien un cotxe de segona mà. El vell quadragenari, del qual es recorda aquella intervenció indigna sobre els desapareguts en les fosses de les cunetes d’Espanya, acaba de declarar que està en contra de la proposta de llei aprovada al Congrés a favor de l’eutanàsia [pensarà que cal morir rabiant de dolor] i, a més, ha afegit que l’avortament no és un dret. Quina renovació generacional!\nLes senyores, advocades de l’Estat ambdues, han destacat per la seua imperícia i la seua insolvència política. A Cospedal, la de la liquidació en diferit, no se li coneixen majors gestes que les que va perpetrar contra tot el que és públic durant el temps que va ser presidenta de la Castella meridional. Això i una petulància embafadora que li impedeix reconèixer cap error en la formació de la qual ha estat secretària general. Sáez de Santamaría, dona de millor tarannà i tracte menys aspre que la seua íntima enemiga, va acumular un poder desorbitat al Govern de Rajoy que li va comportar odis africans entre part de la dirigència pepera, i va defraudar a propis i estranys en fracassar en la reconducció de la crisi catalana.\nAquests són els perfils d’aquells entre els quals poden triar els afiliats al corrent de les quotes. Si en alguna cosa coincideixen els tres és la indulgència plena cap a ells mateixos i en la duresa contra els altres partits, especialment contra el PSOE i Podem, i contra els nacionalistes bascos i catalans. De la corrupció sistèmica del PP, res de res. A més d’això, quan ells acostaven presos d’ETA a Euskadi i parlaven del MLNV, era per patriotisme pur; quan pactaven amb Pujol o amb Artur Mas el que fes falta, era pel suprem bé d’Espanya. Ara, estan enrabiats, insulten i maleeixen a tort i dret; s’emboliquen en la bandera de Marta Sánchez i deambulen entre l’amenaça i la desqualificació als seus contraris i l’anunci de l’apocalipsi si ells no tornen aviat al govern.\nCom diria el clàssic, al PP tot és fals menys alguna cosa.\nArticle anterior Massa coses van molt malament: de Trump i Salvini a La Manada Article següent L'esquerra mexicana arriba al poder. Una oportunitat per superar les perverses societats duals a l’Amèrica Llatina


Ofertes de Treball — Consell Comarcal del Tarragonès\nSou a: Inici Joventut Servei Comarcal de Joventut Ofertes de Treball\nAquest servei és du a terme des de l'any 2001. Durant aquest període de temps ha canviat molt la situació del món laboral, i el que inicialment buscava ser un suport per a estudiants que volien treballar en temporada d'estiu, i per a Ajuntaments o entitats que requerien de personal titulat en el lleure, ara ha derivat en un servei que ha ampliat el seu radi de recerca. Ara pretenem ajudar en la recerca les persones usuàries que estan a la nostra base de dades i que busquen feines relacionades amb el món del lleure, àmbit educatiu i camp social. Per això, cada setmana els/les inscrits/es a la borsa reben correu electrònic amb les últimes ofertes de treball publicades en diferents mitjans digitals o bé que ens arriben directament per part d'empreses i administracions.\nSi tens formació i/o experiència en aquests àmbits pots rebre setmanalment mitjançant correu electrònic totes les ofertes que ens arribin de la comarca i rodalies que estiguin relacionades amb el món del lleure, àmbti educatiu i el camp social.\nEnvia'ns el teu currículum a sal@tarragones.cat\nFarem córrer la teva oferta entre la gent de la nostra base de dades i podràs contactar amb les persones que hi estiguin interessades i en compleixin els requisits. Disposem de més de 1.500 usuaris amb titulacions i experiència diversa relacionada amb el món educatiu (formal i de lleure) i camp social.\nEnvia'ns l'oferta a joventut@tarragones.cat


Actualitzada 22/10/2019 a les 05:22\nEls treballadors denuncien que les pèrdues són provocades per vendre la planta || La direcció de l’escorxador de pollastres que Sada posseeix a Lleida, i que ocupa uns 260 treballadors, va comunicar ahir al matí al comitè d’empresa la decisió d’acordar un expedient d’extinció d’ocupació per a tota la plantilla i tancar les instal·lacions de sacrifici, especejament i expedició, en les quals havia invertit dotze milions els últims anys.\n© Imatge presa ahir dels accessos a les instal·lacions de l'escorxador i sala d'especejament de Sada al polígon industrial El Segre.\nLa direcció de l’escorxador d’aus que la firma Sada, del grup holandès SHV, posseeix al polígon industrial El Segre de Lleida va comunicar ahir als representants del comitè d’empresa la seua decisió de tancar la planta lleidatana i acordar un expedient d’extinció d’ocupació que afectaria els 260 treballadors, entre escorxador, sala d’especejament i oficines, que té la multinacional a Lleida. Segons van explicar ahir els representants dels treballadors, la direcció de Sada els va informar que havia adoptat aquesta decisió “per les pèrdues acumulades en els últims quatre anys i que, diuen, no han revertit malgrat els plans de viabilitat i inversions efectuades”. Sobre això, el president del comitè d’empresa, Juan Noguero, de CCOO, va rebutjar aquests motius i va acusar la direcció de Sada “de ser qui realment ha enfonsat l’empresa amb les seues decisions”. Noguero va afirmar que “fa quatre anys ens van anunciar que l’escorxador de Lleida seria el puntal del grup, que invertirien nou milions d’euros en una nova sala d’especejament i tres més per modernitzar el moll d’expedicions i ara tanquen”. En aquest sentit, Xavier Perelló, responsable d’Alimentació d’UGT, tampoc compartia la idea de les pèrdues i va assegurar que “reclamarem a l’empresa que ens presenti els comptes i demostri les pèrdues”, i va afegir que “molt ens temem que estiguem davant d’un possible frau al demanar el tancament i deixar 260 famílies al carrer per poder vendre la planta més barata a algun possible comprador”.\nNoguero va anar més enllà i va denunciar que “l’anunci de tancament i els acomiadaments se sustenten en el fet que diuen que perden uns 600.000 euros anuals” i va assegurar que “tot és fruit d’una mala gestió que provoca que tanquin de cop i volta”. Segons van explicar fonts dels treballadors, Sada, malgrat les inversions a l’escorxador i sala d’especejament, va decidir fa un parell d’anys traslladar tot el sacrifici d’aus a les instal·lacions de València, cosa que reduïa els sacrificis a Lleida a uns 18.000 pollastres diaris, “tot just el 20% de la capacitat”. A més, de València, van assegurar, “es transporten de nou a Lleida per a l’especejament i, de nou a València per a la comercialització, una decisió que encareix el producte i genera les pèrdues que diuen. “S’ha potenciat la planta de València i enfonsat la de Lleida”, van coincidir Noguero i Perelló, una opinió que SEGRE no va poder contrastar amb els responsables de Sada a Lleida malgrat les múltiples trucades efectuades al llarg del dia d’ahir.\nDos assemblees convocades per avui i anunci de mobilitzacions\nEl comitè d’empresa de Sada a Lleida ha convocat per avui al migdia dos assemblees de treballadors per explicar els termes de l’expedient d’extinció i del tancament de l’empresa que els va comunicar ahir l’empresa. Des del comitè d’empresa es va informar ahir que “hem exigit a l’empresa que presenti els balanços de comptes i que ens demostri les pèrdues que diuen que té”. El president del comitè, Juan Noguero, i Xavier Perelló van coincidir que “ningú no entén que es faci una gran inversió en unes instal·lacions per traslladar després la producció deixant-la sota mínims i ara tancar”.\nPer aquesta raó, el comitè reunirà avui la totalitat de la plantilla per explicar els detalls de la decisió de Sada i proposar possiblement l’inici d’un calendari de mobilitzacions en defensa de la continuïtat de l’empresa i els seus llocs de treball. Segons van assenyalar ahir fonts sindicals, “ja hem informat de la decisió a les autoritats civils i laborals perquè a ningú agafi per sorpresa si els treballadors decidim defensar els nostres llocs de treball”. L’empresa, segons van explicar, ha proposat obrir, a partir de dimarts vinent, una ronda de negociacions amb els representants dels treballadors per acordar els termes de l’expedient d’extinció i el cessament d’activitat de la planta, unes negociacions que segons aquestes mateixes fonts sindicals “encararem amb la determinació de defensar un escorxador i sala d’especejament capdavantera a Lleida, que ha de donar cobertura al sacrifici, manipulació i comercialització de la producció agrícola de Lleida i Catalunya amb una plantilla que ha de seguir amb els seus llocs de treball”. Així mateix, des del comitè, es va reiterar que “ens temem que Sada vol vendre la planta de Lleida neta de treballadors, i no ho acceptarem”.\nEls treballadors de Sada Lleida anuncien mobilitzacions i acusen l'empresa de “mala gestió”\nSada Catalunya acumula més de 17 milions en pèrdues des del 2013\nNutreco atribueix el tancament de Sada al fet que “no és rendible”


Adria's News: Àlex Gorina: “El 3-D és un circ per treure més pasta”\nÀlex Gorina: “El 3-D és un circ per treure més pasta”\nEscrit per Adrià Guxens a 0:14\nAdria’s News entrevista a Àlex Gorina, el presentador del programa Sala 33, del Canal 33, i de La finestra indiscreta, a Catalunya Ràdio, que ha esdevingut un dels crítics de cinema més destacats del nostre país. Parlem amb ell dels seus inicis com a cinèfil, dels premis Oscar, que s’entregaran aquest diumenge al Teatre Kodak de Los Angeles i també coneixerem la seva opinió sobre determinats aspectes de la indústria cinematogràfica.\nD’on ve la seva dèria pel cinema?\nSóc conscient que des de ben petit m’agradava molt el cinema i la veritat és que aquesta passió va fluir d’una manera molt natural. Vaig començar amb Pinocho i anava a les sistemàticament a les sessions que programava els diumenges el col·legi on estudiava. Allà vaig veure molts clàssics del cinema. Després, l’any 1965 vaig descobrir la revista Fotogramas i a partir de llavors em vaig aficionar molt a participar al Consultotri de Mr. Belvedere, on vaig aprendre a expressar-me i a pensar sobre cinema. Tot i així, no hi va haver un moment clau que vaig canviar el chip, sinó que la meva afició al cinema va ser un progrés continu.\nI pensava que s’hi acabaria dedicant?\nNo, per qüestions familiars. Jo era el fill gran i se suposava que treballaria amb el meu pare, però un dia vaig fer el salt. Sens dubte, vaig tenir molta sort perquè vaig conèixer el Jaume Figueras i aquest va ser un fet decisiu a la meva carrera.\nUna carrera que l’ha convertit en un dels crítics més coneguts del país. Quines qualitats ha de tenir un crític de cine?\nHaver vist tot el cinema que es pugui i més, conèixer la història del cinema i buscar molta informació. És a dir, tenir una base sistemàtica de coneixement cinematogràfic i tenir una certa cultura general, capacitat per expressar-se de manera escrita i oral, capacitat de sintetitzar i també d’equilibrar els criteris més aviat personal i subjectius amb una mica de naturalitat. També s’ha de saber respectar els clàssics però entendre que el cinema és una cosa en progrés on s’han de tenir els ulls molt oberts i predisposats a entendre tot allò nou que arriba. El que és ben clar és que un crític no té la paraula absoluta, sinó una opinió, que si la gent ha considerat que és valuosa, val, però no és més que una opinió.\n“El Jaume Figueras és el mestre, la persona que més sap de cinema d’aquest país”\nI aquesta opinió influeix als professionals del cinema, com els actors i directors?\nI tant, diguin el que diguin. Tot i que és molt habitual que t’expliquin que no les llegeixen ni en fan cas, no és veritat, exceptuant un parell de casos. A ningú li agrada que li diguin que la seva pel·lícula no ha agradat i si un director amic teu et diu: “Què t’ha semblat?”, que li has de dir? O li fas la pilota o li dius la veritat, encara que dolgui i, per això, el crític, que està acostumat a tractar amb els directors, alguns dels quals acaben esdevenint amics, ha de ser equilibrat per què no s’enfadin. A vegades he demanat de no fer la crítica d’una determinada pel·lícula, perquè sé que puc ferir algú.\nAbans d’anar a veure una pel·lícula determinada es documenta molt?\nAvui en dia estem sobresaturats d’informació prèvia fins al punt que és molt difícil de veure les pel·lícules en un estat virginal ideal. Els spoilers estan per tot arreu i això no pot ser. Almenys la primera vegada que veus una pel·lícula has de tenir la possibilitat de ser un espectador més i deixar-te portar pel director. També passa molt que et crees falses expectatives d’una peli de la qual et parlen molt bé i que, al final, no t’acaba agradant tant. En canvi, quan he de veure una peli d’algú nou en aquest món, sí que intento saber alguna cosa més, però arriba un moment en què ja no sabem ni quina és la font d’informació a la que hem de donar crèdit.\nPren apunts mentre mira una pel·lícula de la qual ha de fer una crítica després?\nHo feia de jove perquè tenia una certa inseguretat. Després ho deixava de fer perquè em semblava un ridícul. Però, en canvi, quan vaig a festivals on veig vuit pelis cada dia sí que intento prendre alguna nota, ja que moltes d’aquestes pelis s’estrenaran aquí nou mesos després i, tot i que és bo tornar-les a veure, no les pots veure totes de nou.\nAbans ha comentat que va tenir molta sort de conèixer en Jaume Figueras i ara el podem veure setmanalment a la secció Ni blanc ni negre del seu programa, Cinema 3. Quina relació té amb ell?\nHi tinc una relació de col·lega que va començar a ser paternofilial, però el Jaume és la persona que sap més de cinema d’aquest país; és el mestre. El Jaume era Mr. Belvedere a Fotogramas i quan jo li escrivia no sabia ni qui era, però hi escrivia molt. Aleshores, va arribar un moment que es va posar en contacte perquè em volia conèixer i, a arrel d’aquest contacte i una certa amistat que es va iniciar quan vaig tornar de la mili, vaig deixar de treballar al negoci del meu pare i em va oferir d’integrar-me al grup de Círculo A, que era pioner en la programació a sales de versió original. A partir d’aquí, els nostres camins es van separar però sempre s’han creuat i ara jo estic a la televisió amb una cosa i ell amb una altra, però cadascú fa una aparició al programa de l’altre. Jo li tinc un respecte i un agraïment infinits, encara que molt sovint opinem diferent.\nL’hem vist entrevistar a gent molt important. Si s’hagués de quedar només amb una entrevista que l’hagués sorprès força?\nL’entrevista més trista que he fet mai és la que vaig fer a Jacques Tati, que va ser una de les primeres que vaig fer quan ja estava a Catalunya Ràdio. Tati va venir a Sabadell a recollir un premi i vaig aconseguir parlar-hi, tot això sis mesos abans que morís. Quan vaig començar l’entrevista vaig veure immediatament que no em seguia i no per la llengua, perquè domino molt el francès, sinó perquè llavors no es coneixia que tenia Alzheimer, i tot el que li preguntava es quedava a l’aire perquè no es recordava de res. Vaig acabar l’entrevista molt frustrat perquè jo l’admirava moltíssim. I ho recordo perquè era molt jove, molt innocent, amb molta il·lusió, i vaig pensar que era jo qui no havia sabut portar el tema. Una cosa similar va passar entre Peter Bogdanovich i Charles Chaplin. Però entrevistes positives també n’he tingut, com quan vaig parlar amb Sam Fuller, Fellini o Polanski. Però al final ja no sé quan és una entrevista i quan és una conversa.\n“Un crític no té la paraula absoluta”\nCom es prepara una entrevista amb una celebritats?\nDepèn del cas. Quan és una entrevista de promoció, lògicament has d’haver vist la peli. Si és de trajectòria has de creure’t capacitat i conèixer bé la seva vida i obra.\nAleshores has de dominar bé diverses llengües, oi?\nJo l’anglès no el domino tant com el francès, que és el que s’estudiava a la meva època. Tan de bo conegués l’anglès tant com el francès, però em falta un punt de seguretat i riquesa de vocabulari. Tot i així, també puc fer una entrevista en anglès, però depèn, també, de la procedència de la persona. No és el mateix parlar amb un anglès, un australià o amb algú negre d’Estats Units que tingui argot i, normalment, quan estic en un festival, que estàs cansat, i he d’entrevistar algú en anglès, aprofito el traductor. Amb italià també he fet alguna cosa.\nÉs necessària la carrera de periodisme per ser crític de cine?\nNo. Jo no la tinc. El Jaume no la té. Home, a veure. Mal no fa, però no és necessària perquè el que és important és tenir cultura general i tenir cultura cinematogràfica i això no tens per què obtenir-ho amb la carrera i saber escriure i expressar-se ja ve de do natural.\n“Que no li donin un Oscar a Hazanavicius!”\nQuè en pensa de la gala dels Premis Gaudí?\nLa gala va ser massa improvisada i jo sé que no es va assajar prou i sé que s’havia quedat que no es dirien determinades parts del guió que al final van aparèixer. Aleshores, si tu pactes una cosa i fan una altra entenc que hi hagi gent que s’ofengui. Estic d’acord quan dic que la gala ha de ser crítica i t’has de poder expressar, però si ofens, tens un problema i l’altra persona et pot reclamar; has de saber a què te la jugues. També hi havia coses que estaven bé, però. La posada en escena, els números musicals i els balls em van encantar. El ritme de la gala, en canvi, em va semblar dolent, els que anunciaven els guanyadors em van semblar penosos perquè no sabien llegir i els que eren actors sembla mentida que no sabessin improvisar. S’havia d’assajar i no es va assajar pou i, a més, els que reben un premi han de saber que no poden fer un discurs interminable. Si fas un discurs com el de la Mireia Ros, endavant, però has de saber fins a quin punt el teu discurs és apropiat o no. I en quant als punts que s’han fet famosos, com el del cavall, el del conseller o el del Villaronga, es va traspassar la ironia i el sarcasme arribant a l’ofensa.\nAleshores va ser un problema de la direcció?\nEl director i responsable de la gala, Joel Joan, és, a més a més, el president de l’Acadèmia. I si tu ets el president de l’acadèmia no t’has de representar a tu mateix amb el teu diari polític, sinó representar a tota l’acadèmia amb tot el ventall d’opinions que hi pugui haver. Per això, entenc que part de l’Acadèmia es pugui sentir ofesa perquè qui els representa ha pres una actitud que no és la correcta. El president hauria de ser més curós ja que com a president de l’Acadèmia no pot fer segons què.\nI què me’n diu de la gala dels Goya?\nTrobo que va ser massa formal i poc arriscada, excepte alguns moments determinats. Va ser una gala molt ‘col·lega’, per entendre’ns, però molt curosa. I en un moment en què les coses estan com estan és estrany, perquè l’Acadèmia sempre havia estat molt crítica amb el poder, i més encara en èpoques del Partit Popular. Per això és estrany que, de cop i volta, s’hagin tronat més exquisits en tot i no s’hagin atrevit a dir res.\nPer tant, entenc que no li va agradar gaire...\nNo la vaig trobar especialment divertida. Jo tenia moltes esperances dipositades en la presentadora, Eva Hache, però va faltar un millor guió i més espontaneïtat per part d’ella. I sobretot els discursos del president de l’Acadèmia i les dues vicepresidentes em van semblar llarguíssims i en el moment crític que viu el cinema avui en dia, haurien d’haver opinat en el tema de les noves tecnologies, els drets d’autor, etc. A mi m’agradava més Àlex de la Iglesia, estiguessis o no d’acord amb la seva opinió, però al menys es comportava com un líder.\n“Aquest any, l’Oscar hauria de ser per a Glenn Close”\nParlem dels Òscars. No creu que hi ha hagut molt bones pel·lícules enguany?\nTot és opinable. Jo entre les finalistes d’enguany en tinc unes quantes que m’agraden. Precisament, no sóc molt fan de The Artist ni de The Descendants, tot i que m’agraden i em semblen pel·lícules respectabilíssimes. The Artist ha estat una pel·lícula molt simpàtica, amb una ocurrència molt agradable de veure però s’ha anat empenyent massa cap amunt, em sembla que és excessiu. Ha agafat una actitud una mica snob. A mi m’ha agradat molt Midnight in Paris i Hugo i, fins i tot jo, que no sóc gens Spielberg, he quedat sorprès de la seva darrera pel·lícula, War Horse, la qual gairebé defenso, tot i que cauen algunes coses.\nTot i així, qui creu que guanyarà?\nThe Artist, suposo, tot i que hi ha hagut anys on hi ha hagut sorpreses, com l’any de Brokeback Mountain, que va guanyar l’Oscar al millor director però no el de millor pel·lícula que, finalment, se’l va endur Trash. També va haver l’any que va guanyar En tierra hostil quan tothom pensava que Avatar seria la guanyadora... Ara, però, si hem de fer cas al recorregut de premis, The Artist té tots els números de guanyar.\nI qui guanyarà el premi del millor director?\nMichel Hazanavicius. No entenc quan es separa el vot de millor director i millor pel·lícula. Si jo pogués decidir, però, el premi seria indiscutiblement per Woody Allen, que també hauria de guanyar la millor pel·lícula. El que passa és que Hugo, de Scorsese, s’hi assembla molt, són molt pròximes. Són dues pelis sobre viatges al passat, a Paris, sobre la màgia i els inventors de l’art.\nI què en pensa de The Help?\nNo m’ha agradat gens. És una peli que em fa gràcia, però que està carregadíssima de tics. És una peli políticament correcta i no em crec res del que diuen ni crec que les actrius ho hagin fet fantàsticament bé; em posen molt nerviós. Tampoc m’ha agradat gens The Tree of Life tot i que, objectivament, obsequiaria a Malick , què és un director que se li ha de fer un reconeixement per tot el que ha fet abans. Abans que el Hazanavicius, que acaba de començar. Que esperi una mica, que ja li arribarà! Hi ha una mar de directors boníssims que no van guanyar mai l’Oscar: Orson Welles o Alfred Hitchcock, per exemple, tot i que si mirem més cap aquí hi trobaríem Paul Anderson, Cronenberg, David Linch, Ridley Scott i Alexander Payne. Hi ha molts directors bons que no han guanyat. Que no li donin un Oscar a Hazanavicius!\nHa trobat a faltar la presència d’alguna pel·lícula al palmarès?\nS’hauria d’haver donat més importància a Drive, potser, i sí que hi faltaria Shame.\nSI hagués de decidir el millor actor principal a qui li donaria el premi?\nJo, indubtablement, li donaria a Gary Oldman. El Clooney m’agrada molt, però ja té un Oscar. El Jean Dujardin també està molt bé, però jo que sé... Gary Oldman fa la seva interpretació amb una sobrietat absoluta, però trobo a faltar el Michael Fassbender d’una manera evidentíssima entre els nominats.\n“A vegades he demanat de no fer la crítica d’una determinada pel·lícula, perquè sé que puc ferir algú”\nCreu, doncs, que guanyarà Jean Dujardin per The Artist?\nSí, però no ho sé... George Clooney pot donar la sorpresa.\nI també hi haurà sorpresa amb Meryl Streep o se l’emportarà tal com tothom vaticina?\nJo amb ella tinc clar que està sublim, però la Glenn Close no ha guanyat mai l’estatueta i ja s’ho mereix; se li hauria de reconèixer. Michelle Williams també està molt bé, fent de Marilyn Monroe i és la primera vegada que una actriu que la imita no sembla un ‘putón berbenero sinó la Marilyn íntima, i crec que fa una interpretació molt humil. Està molt bé. Però aquest any el premi hauria de ser per Glenn Close.\nI quina de les actrius i actors secundaris es mereix l’Oscar?\nCristopher Plummer ja el té guanyat, no hi ha dubte, i hi estic d’acord. I de dona, Janet McTeer, indiscutiblement; seguríssim. Aquest seria el meu vot.\nParlem dels guions...\nJo votaria a Woody Allen però si he de dir cap on pot anar la cosa... tal com està podria guanyar-lo A Separation, però The Artist ja ha guanyat premis de guió, cosa que em sembla absurda. Puc entendre que guanyi la millor peli, música i actor, però guió! Em sembla... I guió adaptat molt evidentment serà el premi que tindrà The Descendants.\nLa banda sonora, llavors, també serà per The Artist?\nSí, seguríssim i, a més, realment és una banda sonora molt atractiva, feta amb molt esforç, molt llarga, molt complerta i molt sorprenent. El John Williams també està molt bé en les seves dues candidatures, més a War Horse que a Tintin, però són dues nominacions que es fan mal mútuament. La banda sonora de Hugo és preciosa però el seu compositor, Howard Shore, ja té diversos Oscars. I Alberto Iglesias és el perdedor absolut.\n“La categoria de millor música original és de les que més malament voten els acadèmics”\nTot i així, l’any passat la banda sonora de The Social Network va ser la sorpresa...\nSí, un atac de modernitat, potser... Em va sorprendre, i mira que no m’agrada aquesta banda sonora. Mai me la posaria a casa! Una altra cosa és que a dins de la peli funcioni. Com En el cas dels Goya, la de millor música original és una de les categories que sistemàticament pitjor voten els acadèmics. No en tenen ni idea. L’Alberto Iglesias ja ha guanyat 10 Goyas! Voten perquè així donen un premi a la peli de l’Almodóvar, però deixen fora de joc a molts compositors espanyols boníssims. Em sembla una cosa ridícula.\nI quina serà la pel·lícula guanyadora de parla no anglesa?\nA Separation, jo crec que sí. Però també és una categoria que et porta sorpreses de tant en tant.\nI la millor pel·lícula d’animació?\nPot guanyar Rango, però vull creure que ens podem sorprendre per Chico & Rita, perquè és molt original per ells i toca una cultura musical, també americana, generant així un punt de nostàlgia de l’Amèrica dels 40s i 50s que els pot agradar. Tot i així, és una peli molt adulta i els americans tenen un problema: el món de l’animació ha de ser cinema familiar i no estan acostumats al cinema adult d’aquest tipus.\nL’animació està molt relacionada amb el 3-D. S’acabarà consolidant?\nNo ho sé, però el poden imposar tant com vulguin, que jo el trobo incomodíssim; ens han estafat per tot arreu. La primera vegada que he vist un 3-D que m’ha agradat és a Hugo, però espero que no s’imposi; és una llauna. Si es consolida la televisió en 3-D no m’imagino anar tota la família amb ulleres. Em molesta. De moment és un circ per treure més pasta. També es va dir en un moment determinat que l’acoloriment de les pel·lícules antigues acabaria amb les que són en blanc i negre, i al final no ha passat.\nEl cinema és un vehicle d’expressió que ens enriqueix i identifica\nEstà a favor del doblatge?\nNo. Sempre em poso de banda de la versió original. Hi ha pelis doblades clàssiques que em costen molt de veure però, en versió original, estan bé. Tot i així, jo sempre diré que hi hagi les dues opcions i que cadascú triï la que vulgui.\nI dóna suport als remakes i a les pel·lícules extretes de llibres?\nDepèn. A veure, de remakes se n’han fet sempre. Quantes versions de Hamlet, Sherlock Holmes i Romeu i Julieta hem vist? El que és important és que facis una versió amb un llegat personal. Si el que has de fer és copiar l’altra peli i l’altra peli ja està molt bé, doncs potser l’aniré a veure per curiositat, però no cal. Però insisteixo, si hem pogut veure 60 Hamlets, perquè no podem veure 60 cops Cleopatras? Ni sí, ni no. El que no té molt de sentit és que una peli es rodi un any i el vinent la tornin a rodar en un altre país. Això em sembla lamentable.\nQuantes vegades va al cinema a la setmana?\nNo ho sé. Què vols dir: quants cops vaig a veure pelis o quants cops vaig al cinema?\nDiguem, quantes pel·lícules sol veure setmanalment...\nDe pelis moltes. De fet, cada dia en veig unes quantes.\nJa per acabar, com definiria el cinema?\nUfff! [Bufa] El cinema és un vehicle d’expressió que ens comunica, que ens explica, que ens enriqueix i que ens identifica; és un vehicle d’expressió que, a més a més, a vegades és entreteniment, a vegades és un art i a vegades és una indústria. No té per què ser art sempre, però... Si tot fos art, les obres d’art acabarien devaluant-se. Quan la gent em diu cada setmana que ha vist la millor peli de l’any jo sempre els dic que és impossible que hi hagi 50 obres mestres en un any! A la vida, hi ha algunes pelis que són obres d’art, moltes que no ho son, però que estan molt bé que existeixin, i també hi ha molta porqueria, com ha passat sempre. Per tant hi ha art, indústria, espectacle, entreteniment i comunicació.\n*Si voleu conèixer les prediccions als Oscars, podeu llegir aquest article.\nEtiquetes: Àlex Gorina, cinema, cultura, entrevista, espectacle, Oscars, periodisme\nAlan 23 de febrer de 2012, a les 17:54\nBona feina Adrià ;)


El Cine Club Ciutadella estrena la temporada\nLa pel·lícula "Melancholia" inaugura demà les projeccions als Cines Canal Salat, amb el repte de continuar sense subvencions\nLaura Bañón | Ciutadella | 10/01/2012\nJoventuts Musicals de Ciutadella estrena demà la temporada del CineClub amb el repte de continuar amb la programació de cinema alternatiu i de qualitat sense dependre de les subvencions. La inauguració de la programació en els nous cinemes del complexe cultural del Canal Salat pot convertir-se en el ganxo per atreure un públic que faci viable la supervivència d'una oferta cinematogràfica arrelada a Ciutadella d'ençà fa 50 anys. És el que afirmen els responsables de la programació, Martí Mesquida, vocal de cinema de JJMM Ciutadella, i Macià Coll, que consideren que la bona acollida que han tingut els cinemes d'ençà la seva inauguració pot ser un reclam per atreure els espectadors.\nAmbdós són els que han triat la programació de pel·lícules d'enguany, amb l'objectiu d'oferir una oferta cinematogràfica diferent a la comercial. De fet, el CineClub Ciutadella arrenca amb les vistes posades en un primer mes de prova. Aquest serà una mena de període pilot per veure com respon el públic i si el manteniment de la programació resulta viable i no deficitària. "La nostra intenció és mantenir el CineClub ben viu a Ciutadella, no ens falten ganes i esperem que la inèrcia positiva dels nous cinemes ens sigui favorable. A més comptam amb la col·laboració dels responsables dels Cines del Canal Salat, Andreu Torres i Jaume Mayans", afirma Martí Mesquida. De fet, els gestors dels cinemes coneixen el CineClub i JJMM, de la qual Andreu Torres en va ser el president.\nL'entitat variarà aquesta temporada els horaris a petició d'alguns espectadors. Així, cada pel·lícula continuarà tenint dues projeccions setmanals. Els dimecres seguiran essent a les 20.45 hores, mentre que els dijous s'avançaran a les 20.15 hores.\nA la vegada, s'estableixen nous preus de les entrades: 2,50 euros pels socis del CineClub i 5 euros per la resta del públic. En el cas de les pel·lícules en format 3D, una novetat en el CineClub, l'entrada pels socis serà de 4,50 euros i de 7,50 euros pel públic en general.\nMesquida confia en que l'oferta del CineClub revifi l'afició pel cinema de qualitat. L'entitat té 50 socis, més els espectadors que pot estirar una oferta atractiva.